CELEX: 62016TN0833
Language: lt
Date: 2016-11-28 00:00:00
Title: Byla T-833/16: 2016 m. lapkričio 28d. pareikštas ieškinys byloje Karp/Parlamentas

13.2.2017   
            
            
               LT
            
            
               Europos Sąjungos oficialusis leidinys
            
            
               C 46/19
            
         2016 m. lapkričio 28d. pareikštas ieškinys byloje Karp/Parlamentas
   
   (Byla T-833/16)
   (2017/C 046/22)
   Proceso kalba: anglų
   
      Šalys
   
   
      Ieškovas: Kevin Karp (Briuselis, Belgija), atstovaujamas advokatų N. Lambers ir R. Ben Ammar
   
      Atsakovas: Europos Parlamentas
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti tarnybos, įgaliotos sudaryti darbo sutartis Europos Parlamento EFDD frakcijoje, sprendimą, kuriuo ieškovas priskirtas I pareigų grupei, kaip akredituotas parlamento nario padėjėjas (APA) (sutartis pasirašyta 2015 m. vasario 25 d.), ir II pareigų grupei (pagal darbo sutartį, pasirašytą 2016 m. gegužės 12 d.),
            
         
               —
            
            
               nurodyti atsakovui atlyginti ieškovo patirtą turtinę ir neturtinę žalą, preliminariai įvertintą atitinkamai 40 888,68 EUR ir 63 323,20 EUR,
            
         
               —
            
            
               nurodyti atsakovui padengti savo ir ieškovo patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmasis ieškinio pagrindas susijęs su KTĮS 80 straipsnio pažeidimu
               
                           —
                        
                        
                           Pirmoje sutartyje ieškovui buvo numatytas darbo užmokestis, atitinkantis I pareigų grupę, o antroje darbo sutartyje jam buvo pasiūlytas II pareigų grupės apatinę dalį atitinkantis darbo užmokestis. II pareigų grupė apima „Kanceliarines ir sekretorių užduotis, raštinės valdymą ir kitas lygiavertes užduotis, atliekamas prižiūrint pareigūnams ar laikiniesiems darbuotojams“, nors dauguma ieškovui pagal jo pirmą ir antrą darbo sutartis patikėtų užduočių buvo administracinės ir patariamosios, kaip nurodyta ieškinio prieduose.
                        
                     
         
               2.
            
            
               Antrasis ieškinio pagrindas susijęs su KTĮS 82 straipsnio pažeidimu
               
                           —
                        
                        
                           KTĮS 82 straipsnyje nurodyta, kad sutartininkas įdarbinamas priskiriant prie IV pareigų grupės, jei turi išsilavinimą, atitinkantį bent trijų metų baigtas universitetines studijas, kurių baigimas patvirtintas diplomu, arba yra baigęs atitinkamo lygmens profesinius mokymus. Ieškovas yra baigęs penkerių metų universitetines studijas, kurių baigimas patvirtintas dviem diplomais, o be to, kiek tai susiję su antra jam pasiūlyta sutartimi, jis turi ankstesnio darbo Europos Parlamente, apimančio užduotis, atitinkančias užduotis, kurias jis baigė vykdyti, patirties.